
REFERAT

Privind aprobarea studiului de fezabilitate 

“MODERNIZARE INTERSECŢIE STR. GHE. LAZĂR – 

CAL. CIRCUMVALAŢIUNII  ”

Direcţia Tehnică are în program întocmirea studiului de fezabilitate  aferent obiectivului de investiţii “Modernizare intersecţie str. Ghe. Lazăr – cal. Circumvalaţiunii”.

Intersecţia dintre str. Ghe. Lazăr şi cal. Circumvalaţiunii este una dintre intersecţiile importante şi încărcate din punctul de vedere al traficului rutier ale municipiului Timişoara. Calea Circumvalaţiunii reprezintă traseul inelului 2, iar strada Ghe. Lazăr este o arteră de penetraţie . Strada Gh. Lazăr  este cu 4 benzi de circulaţie iar Calea Circumvalaţiunii pe latura sudică are 4 benzi de circulaţie şi pe latura nordică 6 benzi de circulaţie. Pe strada Gh.Lazăr există o linie de transport în comun cu troleibuzul, iar pe cal.Circumvalaţiunii circulă mai multe autobuze de interes local, pe fiecare ramură a intersecţiei, exceptând cal. Circumvalaţiunii nord există alveole amenajate pentru staţie.

În prezent intersecţia este semaforizată, pe str. Gh.Lazăr existând pe ambele ramuri benzi de viraj stânga cu insule de direcţionare amplasate central. Pe cal. Circumvalaţiunii ambele ramuri au benzi de viraj dreapta-stânga însă lipsesc insulele centrale ceea ce face traversarea pietonilor dificilă în condiţii de securitate redusă. În orele de vârf cozile de aşteptare se lungesc, vehiculele fiind obligate să aştepte mai multe cicluri de semaforizare până la traversarea intersecţiei, mărind gradul de poluare fonică şi emisia de noxe chimice în zonă. Din măsurătorile efectuate în anul 2002 au rezultat valori de poluare care depăşesc cu mult nivelele admise.

Din recensămintele efectuate reiese că în intersecţia existentă este necesară realizarea unei giraţii semaforizate întrucât prin aceasta capacitatea intersecţiei devine mai mare, creşte gradul de siguranţă a circulaţiei atât pentru vehicule cât şi pentru pietoni, se reduce gradul de poluare din zonă, giraţia permiţând derularea traficului în toate direcţiile de mers.

Valoarea totală (inclusiv TVA) a investiţiei “Modernizare intersecţie str.Gh.Lazăr – calea Circumvalaţiunii”  este estimată la 17.954.627 mii lei, reprezentând  461.748 euro.

Având în vedere faptul că finanţarea studiului de fezabilitate “Modernizare intersecţie str.Gh.Lazăr – cal. Circumvalaţiunii” se face din Bugetul local, propunem aprobarea studiului de fezabilitate şi realizarea investiţiei menţionată anterior.

“MODERNIZARE INTERSECŢIE STR. GH.LAZĂR – CAL.CIRCUMVALAŢIUNII”

INDICATORI TEHNICO-ECONOMICI AI INVESTIŢIEI

Denumirea investiţiei: “Modernizare intersecţie str.Gh.Lazăr – cal.Circumvalaţiunii”             

Amplasament: Municipiul Timişoara, zona de nord-vest

Beneficiar: Consiliul Local al Municipiului Timişoara

Valoarea investiţiei:           17.954.627 mii lei  reprezentând 461.748 euro
Din care C + M                    15.770.295 mii lei  reprezentând  405.573 euro
Capacităţi:    Carosabil                                    7.410 mp


           Trotuare şi piste ciclişti              2.460 mp

                       Zone verzi                                   1.800 mp

